section_heading: Vojna služba i početak novinarske karijere
paragraph_text: Nakon odlaska iz zrakoplovstva radi u nekoliko novinskih kuća, između ostalog i za njujorški Time, a pohađa i tečajeve kreativnog pisanja. Zbog nepoštivanja autoriteta i sklonosti incidentima ne uspijeva se duže zadržati ni na jednom poslu. 1960. odlazi u Portoriko gdje radi kao slobodni novinar i prodaje članke novinama koje objavljuju na engleskom jeziku, a to će mu iskustvo poslužiti kao inspiracija za roman Dani Ruma koji je napisao po povratku u SAD, a koji je objavljen tek 1998.